《戴式之来访惠石屏小集》
宋代·邹登龙

诗翁香价满江湖，肯访西郊隐者居。
瘦似杜陵常戴笠，狂如贾者少骑驴。
但存一路征行藁，安用诸公介绍书。
篇易百金宁不售，全编遗我定交初。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。